Cheetah

Citah (Acinonyx jubatus) inggih punika spésiés mamalia saking kulawarga Felidae lan saking ordo Carnivora, asli saking Afrika lan Kangin Tengah. Citah puniki kaloktah dados buron darat sané pinih gelis ring jagaté. Pelaibné prasida ngantos 110 km/jam ring galah tigang detik. Ring tanggal 20 Juni 2012, wenten citah istri sané mawasta Sarah ngawentenang rekor jagat ring pacentokan 100 méter pantaraning buron ring Amérika Serikat, nglaksanayang jarak puniki antuk galah 5,95 detik. Lomba punika kamargiang ring kebun buron ring kota Cincinnati. Citah puniki mabinayan sareng Felidae sané lianan. Awaknyane berag, lentur lan madué otot sané sampun nglimbak becik. Cheetah madué sirah sané alit, mata sané tegeh lan kuping sané alit, inggih punika struktur awak sané aerodinamis, sané mawiguna anggen kenyamanan sané becikan rikala malaib. Cheetah taler madué paru-paru sané ageng, sané nglimbak santukan angkihannyane sané intens rikala malaib. Warnannyane kuning, madué bintik-bintik ireng alit ring awaknyane lan garis-garis ireng tipis ring sisi-sisi bongkolnyane. 

 Pustaka 
Kategori:Mamalia Afrika
Kategori:Mamalia
Kategori:Buron
Kategori:Felidae
Kategori:Felinae
Kategori:Carnivora